31990L0439
L 227/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 24 юли 1990 година
за изменение на приложението към Директива 82/471/ЕИО на Съвета относно някои продукти, използвани при храненето на животните
(90/439/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 82/471/ЕИО на Съвета oт 30 юни 1982 г. относно някои продукти, използвани при храненето на животните (1), последно изменена с Директива 89/520/ЕИО на Комисията (2), и по-специално член 6 от нея,
като има предвид, че Директива 82/471/ЕИО предвижда редовно изменение на съдържанието на приложението към нея в резултат на развитието в научното или техническото познание;
като има предвид, че проучването на два нови продукта, принадлежащи към групата на протеиновите продукти, получени от микроорганизми и групата на аминокиселините, показа, че тези продукти отговарят на изискванията на Директива 82/471/ЕИО; като има предвид, че употребата на тези продукти в храненето на животни следва да бъде разрешена при определени условия;
като има предвид, че мерките, предвидени в настоящата директива, са в съответствие със становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
Приложението към Директива 82/471/ЕИО се изменя съгласно приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с член 1, не по-късно от 30 юни 1991 г. Те незабавно информират Комисията за това.
Разпоредбите, приети съгласно първи параграф, се позовават на настоящата директива.
Член 3
Адресати на настоящата директива са държавите-членки.
Съставено в Брюксел на 24 юли 1990 година.